 Generate an article for the following headline: Side effects of birth control: Wo ipa tí òògùn ìfètò sọmọ bíbí le ní lára rẹ : Ṣé o fẹ lo òògùn ìfètò sọmọ bíbí? Wo ipa tó le ní lára rẹ kí o tó lò ó Bi ẹgbẹẹgbẹrún obinrin ni agbaye ṣe n lo oogun oyinbo lati feto si ọmọ bibi, naa ni Vanessa , obìnrin kan to n gbe ni ilu Boston, lorilẹ-ede America naa se n lo. Sugbọn abajade rẹ fun Vanessa yatọ si ti si ti awọn obinrin to ku. O ti ẹ sọ pe abajade oogun naa lara oun ti yi igbeaye oun pada titi aye. Kini o ṣẹlẹ si Vanessa? Vanessa salaye pe:  Mo ro pe mo ni aisan ẹjẹ rírú ni Ile ni mo wa lọjọ naa, ti mo fẹ ẹ gun oke, ni mo sakiyesi pe o nira fun mi lati mi. Iru nkan bẹ ẹ ko ṣẹlẹ si mi ri. Vanessa kuku lọ si ibi isẹ rẹ lọjọ naa, lai fi ilera rẹ ṣe. Àmọ o ya si ileewosan naa. Kini Vanessa ba bọ nile iwosan to lọ? Vanessa ni: Wọn fun mi ni nkan ti yoo si ibi ti èémí n gba wọle-jade ni ara mi.  Ara tu mi diẹ, mo si bẹrẹ si ni i mi. Wọn ni kí n lọ ya fọto ẹdọfòòró mi, nibẹ ni wọn ti sọ fun mi pe wọn ri òjìji kan. Ojiji bi i ti bawo? Ni ọjọ keji, wọn sọ fun Vanessa pe ko ni aisan ẹjẹ rírú, sugbọn yoo se ayẹwo míì. Bawo ni irinajo Vanessa ṣe lọ nile iwosan? O to oṣu kan ko to o ni anfaani lati ri dokita. Nigba ti yoo si fi ri i, bo ṣe n mi ti buru ju ti tẹlẹ lọ. Vanessa ni: Ile ni mo wa lọjọ naa ti mo n fọ aṣọ. Mo fẹ ẹ lọ mu nkan ni oke, ni èémí mi tun salọ. Vanessa ni: Kia ni mo ṣi bọtinni aṣọ ti mo wọ, ki n to ṣubú si ilẹ ile ìdáná nitori pe mi o le mí mọ. Nise ni gbogbo ara mi dabi i pe o ti poora. Ikùn, aya, ati apá bẹrẹ si ni i ro mi. Mo ro pe ma a mi ẹjẹ rírú ni. Vanessa ko lọ sileewosan, sugbọn o pe dokita rẹ lori foonu. Oun lo si gba a nimọran pe ko tete lọ sileewosan ni kiakia. Ayẹwo ti wọn ṣe fun lo fihan pe ẹjẹ ti di si àyà rẹ ni. Ohun lo si di ọna ti eemi n gba. Dokita sọ fun un pe o ṣe e ṣe ko jẹ oogun ifetosọmọ bibi to n lo lo fa a. Awọn anfaani oogun ifetosọmọ bibi: Ti o ba lo deedee: Wo ǹkan mẹfà tó yẹ kí o mọ nípa Sunday Igboho tí orúkọ rẹ gbẹnu aráyé kán Ṣé lọọtọ ní àkúdááyà wà? ẹ wo ìrírí àwọn tó rí ènìyàn wọn tó kú láàyè Ẹ yé ṣí ìhòhò ara yín síta lórí ayélujára torí Silhouette Challenge - Adeboye Òfin kónílé-ó-gbélé gbòde nílùú Igangan lórí ẹrù pé Fulani le kógun wá lẹyìn àbẹwò Igboho Kii ṣe gbogbo eeyan ni ẹjẹ maa n di si ni àyà ṣugbọn alaye ree lori bi o ṣe le ṣẹlẹ: Iṣẹ ti eroja estrogen ati progesterone to wa ninu awọn oogun ifetosọmọ bibi ma n se ni pe o ma n da ẹyin obìnrin dúró ovulation ati oyun. Ni ṣe ni yoo mu ki omi to wa ni ẹnu ọna  ile ọmọ obìnrin ko ki debi i pe àtọ ọkùnrin ko ni le raaye kọja sinu ile ọmọ. Gẹgẹ bi dokita onimọ nipa ẹyà ara obinrin kan ṣe sọ lorilẹ-ede South Africa, Dokita Nene Zozo ṣe sọ, abajade ti awọn oogun naa ma n ni ni ara ni èébì, ara sísan, inu wiwu ati kokoro ara. O ni, ori fifọ, ìrora ninu ọmú, tabi ki wọn o ma le jẹun daadaa ni abajade ti awọn obinrin mii ma n ni. Dokita Nene ṣalaye pe awọn eroja to maa n pese ẹjẹ wa ninu ara, sugbọn ti wọn ba ti ko firi kokoro aifojuri, o se e ṣe ki ẹjẹ o ma a di ninu ara. Yatọ si awọn abajade yii, ajọ to n mojuto eto ilera lorilẹ-ede United Kingdom, NHS, sọ lori ayelujara rẹ pe oogun ifetosọmọ bibi tun le fa Ẹjẹ riru. Ki obinrin ma a ri ẹjẹ kekeeke ni oju ara rẹ fun oṣu diẹ lẹyin to ba bẹrẹ si ni i lo oogun naa. Bakan naa ni ayẹwo fihan pe o lọwọ ninu bi awọn obinrin kan ṣe ni jẹjẹrẹ ọmú ati bi ẹjẹ ṣe n di ninu ara wọn. Awọn kan wà ninu oogun naa to le fa aisan rọpa-rọsẹ. Sugbọn ṣa, anfaani wa lati tete parọ ilana ifetosọmọ bibi naa ti ko ba ọ lara mu. Sugbọn rii daju pe o ba dokita sọrọ nipa akiyesi rẹ. 